By die 21ste Statebondspele in Australië het span Suid-Afrika Dinsdag nog drie medaljes bymekaar gemaak.
Op die atletiekbaan het Caster Semenya puik gehardloop en die goue medalje in die 1 500 m in ŉ nuwe byeenkomsrekordtyd van 4:00.71 sekondes verower. Dit verbeter ook Zola Budd se Suid-Afrikaanse rekord van 1984.
In die swembad het Suid-Afrika die Spele met 12 medaljes afgesluit. Brad Tandy het silwer in die 50 m-vryslag (21.81) gewen. Chad le Clos het sy 17de Spelemedalje van sy loopbaan verower toe die Suid-Afrikaanse 4×100 m-wisselslagspan met die brons medalje beloon is.
Suid-Afrika is tans vyfde op die medaljeleer.
Australië 50 38 42 130
Engeland 24 29 21 74
Indië 11 4 6 21
Nieu-Seeland 9 10 7 26
Suid-Afrika 9 6 6 21
Kanada 8 21 15 44
Wallis 7 8 7 22
Skotland 6 10 12 28
Vandag is alle oë op die verspring vir mans waar Ruswahl Samaai en Luvo Manyonga goud gaan jaag.
Dié week val die kollig in die Europese Reeks op die Spaanse Ope in Madrid.
In Amerika slaan die spelers môre af in die RBC Heritage in Hilton Head.
Die Chinese Formule Een Grand Prix word komende Sondag gejaag. Die wedren sal op die Sjanghai- internasionale baan afgehandel word.
In die MOTO GP-reeks is Cal Crutchlow ná twee wedrenne die voorloper.
1 Cal Crutchlow LCR Honda 38
3 Johann Zarco Tech 3 28
5 Marc Marquez Repsol Honda 20
Net twee Suid-Afrikaanse spanne is die naweek in aksie. Die Sharks en die Bulls pak mekaar Saterdag om 17:15 in Durban.
Die Lions het goeie nuus gekry voor hul oorsese toer van vier weke. Warren Whiteley, Rohan Janse van Rensburg, Ross Cronje en die jong vleuel Aphiwe Dyantyi het almal van hul beserings herstel en sal saam na Australasië toer.
In die Pro14-reeks speel die Cheetahs Vrydag en die Kings Saterdag hul onderskeie wedstryde.
13 Cheetahs v Munster Toyota Stadion 19:35
14 Kings v Cardiff Blues Nelson Mandela Bay Stadion 19:35
Die Blitsbokke sal die naweek by die Statebondspele in aksie wees. Suid-Afrika verdedig sy goue medalje wat hy in 2014 in Glasgow gewen het.
Een wedstryd is gisteraand in die Indiese Premierliga
Die Chennai Super Kings klop die Kolkata Knight Riders met vyf paaltjies met net een bal oor.
11 Rajasthan Royals v Delhi Daredevils Jaipur 16:30
12 Sunrisers Hyderabad v Mumbai Indians Hyderabad 16:30
13 Challengers Bangalore v Kings XI Punjab Bangalore 16:30
Intussen het die Graafskapspan, Surrey, bekend gemaak dat Morne Morkel ŉ tweejaarkontrak met hulle geteken het.
Twee wedstryde is gister in Eufa se kampioeneliga gespeel. Dit was albei tweedebeen-halfeindstryde. Roma het ŉ 4-1-agterstand van die eerste been uitgewis met ŉ 3-0-oorwinning oor Barcelona en hulle verseker sy plek in die halfeind. Liverpool het ŉ wegoorwinning van 2-1 oor Man City behaal en ook sy plek in die halfeind bespreek met ŉ saamgestelde telling van 5-1.
Vanaand word die ander twee halfeindstryde gespeel.
Bayern München v Sevilla Allianz-Arena 20:45
Real Madrid v Juventus Estadio Santiago Bernabéu 20:45
In die plaaslike Premierliga word daar vanaand twee wedstryde afgehandel.
SuperSport United v Orlando Pirates Mbombela Stadion 19:30
Ajax Cape Town v Bidvest Wits Athlone Stadion 19:30
Pieter, hierdie inligting is presies wat ek wil weet. kan ons asb elke week so uiteensetting kry. Dankie.
Vandag se Sportnuus is elke weeksoggend nuut en vars op Maroela.